JohanHeinsen/ENO huggingface dataset:
Ribe Stifts Adresseaviser, 1834-05-06
Udenlandske Efterretninger. Frankerig. Fra Basel berettes, at Breve fra Lyon, som ere ankomne dertil, anslaae de Dræbtes og Saaredes Antal til henimod 15000. Oprørernes Tal voxede i de første Dage til over 30000, og det skal have været deres Hensigt, at proclamere Republiken og udnævne Lucian Bonaparte til Præsident. Over 700 Arbeidere ere fængslede alene i denne Stad. Regjeringen synes ikke at være tilbøielig til at indlade sig paa Lyonesernes Fordring paa Skadesløsholdelse af Staten; Deputationen har derfor søgt at give Fordringen mere Eftertryk derved, at den i offentlige Blade har indrykket den til Regjeringen indgivne Note hvori Grundene, hvorpaa Lyoneserne støtte deres Forlangende, ere udviklede. Skjønt Noten er skreven i et maadeholdent Sprog og udtaler et høist loialt Sindelag, saa indeholder den dog ikke ubetydelige Ankeposter mod det System, som Regjeringen pleier at følge i sine Bestræbelser, for at vedligeholde den offentlige Orden og Rolighed. Den lyoneser Nationalgardes Opløsning, Borgerskabets Afvæbning, Jndskrænkning af Statsauctoriteternes Myndighed til Fordeel for Regjeringens Embedsmænd, de militære befalingsmænds Trusler om Dødsstraf for alle Borgere uden Forskjel som under Urolighederne forlode deres Huse, og endelig Soldaternes skaanselløse Fremfærd: alt dette fremstilles som Aarsager, der have bragt Byens Ulykke til den høieste Spidse. Tillige hentydes der i Noten paa den Forbittrelse, der fandsynlig vil bemægtige sig hele Borgerskabet i Lyon, dersom Regjeringen nægter den ansøgte Skadeserstatning. Skulde den vedblive at vægte sig, vil Deputationen, hedder det, lægge Sag an imod den, dersom ikke maaskee imidlertid de fra Lyon indsendte Bønskrifter maatte finde gunstig Modtagelse i Kammeret, og Regjeringen derved lade sig bringe paa andre Tanker. - De offentlige Blade ere fulde af Raisonnements over de blodige Tildragelser, hvorved de faae Leilighed til at udtale deres meget forskjellige Anskuelser. Medens saaledes Moniteuren taler om Frugten af de afsindige Lærdomme, som man i ere Aar har prædiket, mener Coureren, at der maa ligge Mere end blotte Meninger og theoretiske Lærdomme til Grund, naar Mennesker i Tusindtal gribe til Vaaben imod Soldater, som ere deres Landsmænd og Brødre, og i flere Dage føre en fortvivlet Ødelæggelseskamp.
Ribe Stifts Adresseaviser, 1834-05-06
Jstedetfor at afvende Faren, siger den, fremskyndte Regjeringen Ulykken ved Loven mod Foreninger, og nu mener den at kunne afhjælpe det Onde ved en Lov imod Besiddelse af Vaaben og ved en Lov om Hærens Forøgelse, hvorved alle de Besparelser, som Kammeret tænkte at opnaae i Krigsbudgettet, ved eet Pennestrøg udslettes. Coureren vil ikke være Opstandens Lovtaler; den anseer Opstand for altid at være et slet Middel til at fremme det offentlige Vel og skaffe Fornuften Seier; men den troer heller ikke at, naar et Land er saa bevæget, som Frankerig, ere Magten og hæmmende Love de eneste rette Midler til at gjenvinde Roligheden. "Vil man, imedet for at forandre det Slette i Regjeringens System, endnu forstærke det; mener man, at Fuldkommenhed just bestaaer deri, ikke i noget Stykke at give efter: da viser man vel en stor Selvtillid, men udsætter sig ogsaa for at tabe Alt.
Ribe Stifts Adresseaviser, 1834-05-06
Coureren slutter med den bemærkning, at den engelske Regjering ikke bærer sig saaledes ad; thi, naar stærke og høie Klager yttre sig, da hører den dem og stræber at afhjælpe dem. Lignende Yttringer findes i Temps, som over det Theema: "Vee de Overvundne, anstiller klagende og bittre Betragtninger. Det i London nylig forefaldne Optrin med Haandværker Foreningerne sammesteds, hvilket afgiver en paafaldende Contrast til Blodscenerne i Frankerig, giver Pariserbladene rigelig Anledning til ubehagelige Sammenligninger, hvori den engelske Regierings vise Maadehold og Varsomhed ophøies paa den franske Regjerings Bekostning.
Ribe Stifts Adresseaviser, 1834-05-06
Over dette Æmne har især Messager en lang Artikel, hvori endog Restaurationen i dette Stykke gives Fortrinet for de nærværende Magthavere. Det Jndtryk som Messager og andre Blade ved deslige Betragtninger kunne have gjort paa Publicum, søger Journal det Debats rigtignok at svække; men den røber iøvrigt tydelig nok, hvorliden Tiltro den selv har til den nærværende Regjerings Stabilitet. "Rigtignok" siger den "ere hidtil Partierne beseirede; rigtignok har Frankerig, - takket være Hærens og Nationalgaardens Mod – hidtil triumpheret over Factionerne; men hvad skal man sige om et Statssamfund, som er nødt til stedse at seire, for ikke at gaae tilgrunde, om et Statssamfund, som idelig kræver saadanne Offere? Blot et Øiebliks Modløshed, et Minuts Mangel paa Disciplin, en næppe bemærkelig Vaklen i Hærens Troskab - da er det forbi med Frankerig (med den nærværende Regiering nemlig)". Og med den ne Hærens uforanderlige Troskab, som Journal des Debats anseer for en aldeles nødvendig Betingelse for den nærværende Regjerings Vedvarer, synes det at see noget betænkelig ud. J Paris ere 17, i Luneville 32 Underofficerer fængslede for Deeltagelse i republikanske Planer, og fra andre Egne indløbe lignende Efterretninger. - Med Budgetforhandlingerne er det gaaet rask fremad i Kammeret; dog ere adskillige Afkortninger antagne; blandt Andet har man i Krigsbudgettet, efter Commissionens Forslag, udslettet over 3 1/2 Mill. – Fregatten Artemis og Corvetten Diligente vente i Toulon paa Sebastians Ankomst for at føre ham til Neapel, hvor han, som bekjendt, skal beklæde en Gesandts Post. Man troer endnu bestandig, at disse Fartøier ville bringe en Brud med tilbage til Hertugen af Orleans. Et Pariser Blad yttrer i denne Anledning, at dette vil være at tiltuske sig en i enhver Henseende kostelig Vare for en Artikel, som er aldeles uden Værdi.
Ribe Stifts Adresseaviser, 1834-05-06
Storbrittannien og Jrland. De ved O'Connels Motion om Unionens Ophævelse foranledigede Debatter i Underhuset vare endnu den 27de f. M. ikke bragte til Ende, men skulde fortsættes den 28de. J det sidste Møde fremtraadte endnu to af de meest udmærkede Talere, Hr. Sheil og Sir R. Peel, af hvilke Førstnævnte understøttede, Sidstnævnte bestred Motionen. - Den tidligere meddeelte Efterretning, at Haandværker=Foreningerne havde besluttet ikke at benytte sig af Lord Melbournes Tilbud, var ugrundet; thi d. 24de bragte en Deputation af 5 Medlemmer Bønskriftet til Ministeren, som ogsaa modtog det og lovede at forelægge Kongen det. Gouverneuren paa Jamaica, Lord Mulgrave, er kommen til Engelland; Skibet, som har ført ham over, forlod Øen den 14de Februar, men har ikke medbragt Efterretninger af Betydenhed. - Det kongelige Skib Columbia er fra det middellandske Hav ankommet til Portsmouth. Ved dets Afseiling laae den engelske Flaade endnu ved Malta, og i Grækenland herskede fuldkommen Rolighed. Den pyrenæiske Halv. Breve fra Madrid af 18de f. M., hvis Jndhold den franske Coureer meddeler, indeholde endnu intet bestemt om Jndkaldelsen af Cortes. Regjeringen syntes først at ville have alt det, der angik Valgene, paa det Rene, førend den bestemte Tiden. Ministeriet var endnu det samme: Hr. Burgos holdt sig ved Hoffets og Diplomaternes Gunst; men hans Jnflydelse var mindre end tilforn, hvorimod Hr. Martinez de la Rosas Anseelse steg mere og meere. Finantsforlegenheden var stor, men man haabede, at Nationalrepræsentationen vilde finde Udveie til at afhjælpe den. Med de indvortes Uroligheder saae det betænkelig ud. Carlisternes Dristighed tiltog; Arragonien var uroligt, ja der havde sammesteds endog dannet sig en carlistisk Junta begge Castilierne bleve gjennemstreifede af Bander, som endog vovede at nærme sig Hovedstaden; andre Bandet havde dannet sig paa Grændserne af Estremadura og vedligeholdt Forbindelse med Portugal. Da baade Londonner Kabinettet og det spanske Ministerium ansaae begge Prætendenters Bortfjernelse fra Portugal for det sikkreste Middel til Borgerkrigens Undertrykkelse paa Halvøen, feilede det ikke paa Underhandlinger, for at opnaae dette Øiemed. Saavidt Coureren. Messager føier til, at en Recognoscering, som Spanierne havde foretaget til Portugal, var bleven til et formeligt Jndfald; at Brigaderen San Juanana rykkede frem mod Almtida med Avantgarden; at General Rodil snigte efter med Hovedcorpset, og at Expeditionens hele Styrke beløb sig til 7000 Md. Det oven for omtalte engelske Skib fra Middelhavet har bragt lignende Efterretninger fra Cadix, hvor det var løbet ind d. 18de April. Hvad de sidst omtalte Efterretninger om en Tractat imellem Engelland, Frankerig, Spanien og Portugal angaaer, da stadfæstes det fra London, at Coureren, som skulde bringe Tractaten til Lissabon, afgik d. 24de fra Falmouth. - Pariserbladene omtale ogsaa denne Forbindelse, som naget Paalideligt; dog er Journal des Debats meget varsom i sine Yttringer derom.
Ribe Stifts Adresseaviser, 1834-05-06
Helvetien. Den østerrigske Gesandt Grev v. Bombelles er bleven anmodet om nærmere at forklare, hvad der skal forstaaes ved det Ansvar, som den keiserlige Regjering vil kræve af Contonairegjeringerne for de reisende Schweitzere, hvem Pas meddeles til de østerrigske Stater. Gesandten har derpaa svaret, at dette er saaledes at forstaae, at vedkommende Regjeringer skulle svare for Personernes Nationalitet, Jdentitet og tidligere uberygtede Vandel, saavel i politisk, sam i andre Henseender, hvilket den Züricher Tidende udlægger saaledes, at Schweitzerregjeringerne skulle være østerrigske Politibetjente. - Canton Freiburg har til Gjengjæld ladet den østerrigske og sardiniske Minister vide, at for Fremtiden ingen Undersaat fra de Stater som have truffet de bemældte Pasindskrænkninger, tilstedes Adgang til dette Canton, uden efter vedkommende Regjeringers udtrykkelige Begjering og paa deres Ansvar. Den Münchener politiske Tidende begynder atter at føre et truende Sprog og forsikkrer, at ifølge høie Statsmænds bestemte Yttringer vil man, hvad Schweitz angaaer, for Fremtiden ikke lade det blive ved blotte Trusler. Et Antal Republikanere, som ved Opstanden i Lyon vare compromitterede, er ankommet til Genf.
Ribe Stifts Adresseaviser, 1834-05-06
Indenlandske Efterretninger. Hs. Majestæt Dronningens Broder Hs. Høifyrstel. Durchl. Prinds Frederik af Hessen, reiste hjem til Rendsborg fra Khvn. d. 1ste Mai.
Ribe Stifts Adresseaviser, 1834-05-06
Linieskibet "Dronning Marie, paa 84 Kanoner, lagde d. 1ste ds. om Morgenen ud paa Kbhos Rhed, hvor det, efter Forlydende, vil forblive liggende til midt i denne Uge. Cadetcorvetten "Najaden", under Command af Hr. Capit. A. C. Cederfeld, Rd. af Ob. er bestemt til, for det første, at følge med Linieskibet paa dets Krydstog i Nordsøen. (Af Kh).¬
Ribe Stifts Adresseaviser, 1834-05-06
J Khvn. er i disse Dage udkommet No. 1 af et nyt Dognblad, betitlet "Svovlstikken". Alt gaaer heri paa Riim, og det første Stykke har til Overskrift: Jndledningspiat om Dit og Dat.
Ribe Stifts Adresseaviser, 1834-05-06
Hr. Cancellieraad Hempel i Odense har udgivet et Skrift under Titel af: "Jesus Christus, som han var, er og bliver, uddraget af hans egne Ord og Levnet efter Evangelisternes Beretninger. Over dette Skrift afgiver Hr. Bastholm følgende Raisonnement: "Jeg vil ikke fælde nogen Dom over dette Skrift; thi ethvert Menneske, som Gud har givet en sund Forstand og har bevaret den, kan selv uden Vanskelighed bedømme det; da det er saaledes skrevet at det kan læses saavel af Ulærde som Lærde. Jeg vil kun sige, at Skriftet er overmaade mærkværdigt, og at det maa nødvendigt, aabenbart eller hemmeligt, frembringe de største Virkninger. Jngen vil fortryde at have kjøbt det, vil sikkert gjemme det, og alle tænksomme Mennesker ville i deres stille Sind forundre sig over hvortil det menneskelige Livs Gjæringer dog føre.
Ribe Stifts Adresseaviser, 1834-05-06
J den "Landoeconomiske Veterinairtidende paastaaes: at fra den Tid Væddeløbene indførtes, har Hesteavlen i de danske Stater ved Opdrættet avanceret en Kapitalværdie af en halv Million Rigsbankdaler, som man ellers ikke vilde have havt. Maaskee man i det Sted havde udført Havren til en Priis, der neppe dækker Productionsomkostningerne. Et saadant Resultat har Væddeløbene i 3 a 4 Aar frembragt, uden i fjerneste Maade at skade den bestaaende Avl af Land race.
Ribe Stifts Adresseaviser, 1834-05-06
Det var ikke Palmesøndag, men anden Paaskedag, at Høiærv. Hr. Provst Bredsdorff til Vesterskjerninge i Fyen, feirede sit Embedsjubilæum. Jubellærerens Broder prædikede, hans Søn messede før, og han selv efter Prædiken, og hans 8 Børn, og 12 Børnebørn vare derved tilstede.
Ribe Stifts Adresseaviser, 1834-05-06
Svendborg. Den 17de om Aftenen Kl. omtrent 11, blev Byen allarmeret ved, at Garver Ravns Liimsyderhuus fandtes i Brand. Sprøiterne tililede i en Hast, og da Vinden har fra alle andre Bygninger, Huset var grundmuret og kun bestod af 4 Fag, blev Jlden snart dæmpet, saa at kun Sparreværket brændte tilligemed endeel paa Loftet liggende Liimgarn og Vogntømmer. Jlden formodes at være paasat. - Næste Aften var, i den modsatte Kant af Byen, Jld i et høit Tornegiærde, hvilken ogsaa snart blev slukket.
Ribe Stifts Adresseaviser, 1834-05-06
Fra det Holsteenske. Uldpriserne stige betydeligt. Ulden er saa søgt, at man endog har kjøbt den som 1835 kommer paa Faarene for 18 til 22 s., eller og for den Priis som bliver til Afleveringstiden. 500 Faar udførtes nylig herfra til Rusland, og 500 ere atter opkjøbte af en Hr. Peters, en født Eiderstædter, der er Opsynsmand over store Skæferier, som tilhøre Regjeringen, i det Jndre af Rusland. - Skpr. Stougaard af Sønderborg har nylig paa sin Hjemreise fra Stettin frelst 12 Mennesker: 7 Passagerer og 5 Søefolk, som drev paa et Stykke Vrag midt i Søen (Aar. A) Diaconat: Bygningen i Neunkirken, som efter Branden i Mai 1832 just nu var gjenopført, er i Natten til 13de April atter bleven et Rov for Luerne. D. 29de April indsatte Hs. H. Hr. Biskop Paludan Müller til Rector ved Horsens Skole Hr. Dr. philos. A. F. Mülertz, som derpaa, efter med Varme at have skildret "de med Lærer-Embedet forbundne Behageligheder", indsatte Hr. Cand. theol. C. C. Balle til Adjunct ved Skolen.
Ribe Stifts Adresseaviser, 1834-05-06
Hovedgaarden Vindumovergaard, i Viborg Amt, er i denne Tid, med tilhørende Besætning, solgt til Hr. Proprietair W. Burmeister fra Sjælland for 21,200 Rbd. (Vib. Saml.)
Ribe Stifts Adresseaviser, 1834-05-06
Avlsgaarden Sveigaard i Aarhuus Amt, Hads Herred, blev ved 4de Auction kjøbt af Hr. Forpagter J. Lauritzen paa Bisgaard for 12,000 Rbd. Sølv. (Sk. A.)
Ribe Stifts Adresseaviser, 1834-05-06
Skipper Jepsen fra Kolding har havt det Uheld at forlise ved Dragøe, hvorved saavel Skibet som Ladningen samt Alt hvad han ombord eiede, blev et Rov for Bølgerne.
Ribe Stifts Adresseaviser, 1834-05-06
Ledige Embeder. Gouverneur-Embedet over de danske Besiddelser i Guinea. - Told og ConsumtionsKasserer: Embedet i Grenaae. For Oppebørselerne stilles Sikkerhed til Beløb 2670 Rbd. Sølv. - Told- og Consumtions Jnspecteur-Embedet i Vordingborg.
Ribe Stifts Adresseaviser, 1834-05-06
Kjøbenhavns Børs Cours d. 2den Mai. Species 206 enh. solgtes til 12 Rbmk. 6 enfjerded. s. Bank-Disconto 4 pCt. Norske Speciesedler 165 enh. a 166.
Ribe Stifts Adresseaviser, 1834-05-06
Ribe. Christi Himmelfartsdag prædiker i Domkirken Hs. H. Hr. Biskop Müller; i Cathrine Kirke Hr. Pastor de Thurah.
Ribe Stifts Adresseaviser, 1834-05-06
AVERTISSEMENTS. Et Lommeuhr, med tvende Sølv=Kasser, en Staalkjæde og en Sølv-Uhrnøgle, hvorpaa staaer: Frivilligt Offer for Fædrenelandet, er idag tabt her i Byen. Finderen loves en Douceur, naar Uhret indleveres paa Adressecontoiret.
Ribe Stifts Adresseaviser, 1834-05-06
Øvrigheden har gunstig tilladt mig at anstille Skiveskydning, anstundende 2den Pindsedag efter Gudstienesten. Gevinsterne ere: Første, 2de Sølv Spiseskeer. Anden 6 ditto Theeskeer. Tredie et brun Sølvbeslaget Pibehoved ditto Fjerde et hvid Ditto Et Nummer, eller 3de Stud betales med 8 s. Skydningen foretages ved Plantagen og maae ikkuns skydes med glatte Gevæhrer. ærbødigst. Ribe den 2den Mai 1834. Jørgen Schmidt. Undenpindsedag holdes Skiveskyening 1 Yder-Bjerum. Første Gevinst er i Sølv Spiseskee, Anden.
Ribe Stifts Adresseaviser, 1834-05-06
1 Sukkertang. Tredie. 2 Theeskeer. Der skydes iun med glat Bøsse. Johan Thomsen Lauritzen. i Yder-Bjerum.
Ribe Stifts Adresseaviser, 1834-05-06
Paa Lønborggaards Gods i Lønborg Sogn, kan en Gaard strax erholdes i Arvefæste paa billige Vilkaar, naar Man personlig herom henvender sig til Godsforvalter Esmann paa Lønborggaard pr. Warde. Den 17de i denne Maaned holdes en Licitation i Hjortlund Bye over en nye Skole=Bygning, som skal opføres. Conditionerne blive bekjendtgjorte paa Licitationsstedet. Hjortlund den 6 Mai 1834. Bertel Pedersen. Skoleforstander.
Ribe Stifts Adresseaviser, 1834-05-06
Placat. Jfølge Begjering af Madame Warthoe i Snesere Præstegaard, bliver den hende tilhørende Holmskift No. 68 og Hvoddumskifte No. 29 paa Ribe Holme, bortsolgte ved en eneste Auction, der afholdes paa denne Byes Raadstue Løverdagen den 17de Mai næstkommende Eftermiddag Klokken 3. Conditionerne ville paa Auctionsstedet blive bekjendt Lysthavende indbydes. gjorte. Tranberg. Nibe d 6 Mai 1834. Efter vedkommende Udlægdshavers Reqvisition bliver den Jens Jensen Kudsk tilhørende Gaard i Smidstrup Bye Gadberg Sogn, med underliggende Jorder, af Hartkorn Ager og Eng 2 Tdr. 1 Skp. 3 Fdk. entrediedeel Alb. samt Skovskyld 1 Fdk. 2 enniendedeel Alb. stillet til Bortsalg ved 3de offentlige Auctioner, hvoraf de 2de første afholdes paa Herredstingstuen i Weile Fredagene den 23de Mai og 6te Juni, og 3die Auction i selve Gaarden Løverdagen den 21de Juni d. A. hver Dags Formiddag Kl. 11, hvilket herved overeensstemmende med Placaten af 22 April 1817, bekjendtgjøres til Liebhaberes, Pantekreditorers og andre Vedkommendes Efterretning. Herredscontoiret i Weile den 24 April 1834. Hersleb.
Ribe Stifts Adresseaviser, 1834-05-06
Efter Skifterettens Foranstaltning bliver den Sterboet efter afgangne Jacob Jensen og ligeledes bortdøde Hustrue tilhørende Gaard i Kragelund Bye, Østersnede Sogn, med underhørende Jorder der skylde af Hartkorn Ager og Eng 4 Tdr. 2 Alb. stillet til Bortsalg ved 3de offentlige Auctioner, hvoraf de 2de første afholdes paa Herredstingstuen i Weile Fredagen den 23de Mai og 6te Juni og 3die Auction i selve Gaarden Tirsdagen den 24 Juni d. A. hver Dags Formiddag Kl. 11. - Paa Gaarden der ligger i en frugtbar Egn, kan holdes 4 a 6 Heste og 20 a 30 Fæekreaturer foruden Faar, hvilken Besætning ved en forbedret Drift vil kunne udvides. – Naar Gaarden ved 3die Auction er bortsolgt, forauctioneres samme Dag Boets Besætning og Jndboe, bestaaende af Meubler, Sengeklæder, Kjøkkentøi og Bryggerredskaber, Heste, Køer, Faar, Sviin, Vogne, Plouge og Harver m.m. Hvilket herved til Liebhaberes og andre Vedkommen: des Efterretning bekjendtgjøres. Herredskontoiret i Weile den 24 April 1834. Hersleb.
Ribe Stifts Adresseaviser, 1834-05-06
De som restere til Byens Kæmnerkasse med Jndbetalingen af den til 1ste April og 1ste Mai forfaldne Ager- og Eng leie ville for at undgaae de med Jndrivelsen forbundne Omkostninger forinden næste 14de Mai afgjøre Samme. Ribe den 1ste Mai 1834. Guldberg.
Ribe Stifts Adresseaviser, 1834-05-06
Paa Jernvedlundmark, Jernved Sogn, er et Sted, hvorpaa kan holdes 2 a 3 Køer, med behørig Eng, at faae til Kjøbs eller Leie, naar man henvender sig til Undertegnede. Prøver af Tapeter fra et betydeligt Lager haves C. Gjørtz. til Udvalg.
Ribe Stifts Adresseaviser, 1834-05-06
Nye Steenkalk faaes til billig Priis hos Hans Th. Bech. At Christian Conrad Holst af Kiergaard, Emmerlef Sogn, formedelst Vanvittighed ifølge Stiftamtets høie Ordre er erklæret umyndig, og jeg som følge deraf er beskikket af Øvrigheden som hans Værge; dette bekjendtgjøres herved til Vedkommendes Efterretning. Sønder-Seirslef d. 22 April 1834. Johannes Hansen Kirkesanger og Skolelærer.
Ribe Stifts Adresseaviser, 1834-05-06
Efter Dom og Udlægshaveres Forlangende bliver Niels Bertelsen Lunds Boelsted paa Fredsted Mark i Starup Sogn, Weile Amt, Leerbekhuus kaldet, af Hartkorn Ager og Eng 3 Skpr. 1 Fdk. 1 firefemtedeel Alb., stillet til Bortsalg ved trende Auctioner, nemlig: 1ste Auction Torsdagen d. 22 Mai næstk.) om Formd. d. 12 Juni - ) Kl. 10. 2den - Mandagen d. 30 Juni 3die De tvende første Auctioner holdes her paa Contoiret. men tredie Auction i selve Stedet. - Hvilket herved bekjendtgjøres til alle Vedkommendes Efterretning i Overeensstemmelse med Placaten af 22 April 1817. Herredscontoiret i Colding den 24 April 1834. Oxenbøll.
Ribe Stifts Adresseaviser, 1834-05-08
aller. Kongelig naadigst. privilegerede. Stifts i de og Adresse. A v 18, med Brevposten, som forsendes. og Hertugdømmene. overalt i Danmark. Fredagen den No. 37. 8de Mai. ved N. S. Hophoff i Ribe.
Ribe Stifts Adresseaviser, 1834-05-08
Redigeres, trykkes og udgives
Ribe Stifts Adresseaviser, 1834-05-08
Udenlandske Efterretninger. Den pyrenæiske Halv. Om de krigerske Operationers Fremgang i Portugal haves fra alle Sider gunstige Efterretninger. De spanske Tropper, som under Rodil og San Juanena ere rykkede ind i Portugal, have d. 18de f. M. indtaget den vigtige Grændsefæstning Almeida. Den Madrider Gareta af 19de April indeholder en officiel Artikel om denne Expedition, som den spanske Regjering har anseet for nødvendig, for i Spiren at qvæle Oprørspartiets Planer, der gik ud paa at frembringe en samtidig almindelig Opstand i Spanien. Da nu disse Planer, hedder det, overalt ere strandede, og Don Carlos har seet sig nødt til at tage Flugten med sin Familie, blottet for hartad alle sine Ledsagere; saa mener man, at Roligheden i Spanien snart vil vorde gjenoprettet. -
Ribe Stifts Adresseaviser, 1834-05-08
Fremdeles høres fra Portugal, at Hertugen af Terceira, der nu har overtaget Commandoen i Oporto, har renset hele Provindsen Entre Dourode Minho for Fiender; endvidere, at han har indtaget Lamego, at Donna Maria er proclammeret i Visen, og at overhovedet Jndvaanerne i Provindsen Beira ere den constitutionelle Sag hengivne. Det Samme høres fra Tras os Montes, hvor General d'Aville; med 2000 Md. først har indtaget Braganza, derefter bragt hele Provindsen Ander Dronningens Herredømme. Fra Syden har man ogsaa gode Efterretninger: en Træfning ved Loule d. 5te og en anden ved Setuval d. 20de April vare begge gunstige for Pedroiterne. Admiral Napier var kommen tilbage til Lissabon fra sit Tog til de nordlige Kystegne; til Belønning for sine Fortjenester er han ophøiet til Greve; han stod i Begreb med atter at forlade Tajo, for at foretage en ny Expedition. Medens Beretningerne om Krigsoperationerne stedse blive gunstigere, synes det derimod, som om det slette Forhold imellem D. Pedros Ministerium og de i Lissabon værende Engellændere stedse tiltager. Nye Misforstaaelser komme altid til. At det engelske Dampskib Salamander paa en Reise til Engelland ikke lod sig visitere, da det passerede forbi Belem, har givet Anledning til, at ubehagelige Skrivelser ere blevne vexlede imellem Udenrigsministeren og Admiral Parker; at nogle engelske Skibe ere blevne anholdte, har forøget Spændingen, og at Jndførselstolden er gjort lige for alle Nationer (en naturlig Følge af, at Lissabon er bleven en Frihavn), anseer Engellænderne for et stort Jndgreb i deres Rettigheder.
Ribe Stifts Adresseaviser, 1834-05-08
Storbrittannien og Jrland. OConnels Motion om Unionens Ophævelse er, efter at have beskjeftiget Underhuset i 6 paa hinanden følgende Møder, endelig d. 29de f. M. bleven forkastet. Den bekiendte, af 260,000 Arbeidere underskrevne, Petition for de til Deportation dømte 7 Medlemmer af Haandværkerforeninger i Dorchester er af Kongen af viist; det blev Deputationen, som overrakte den til Lord Melbourne, tilkjendegivet, at hans Majestæt ikke havde behaget at bevilge det Ansøgte. – Der hersker endnu stedse en urolig Aand blandt Haandværkerne.
Ribe Stifts Adresseaviser, 1834-05-08
Nylig erklærede Skædersvendene i London deres Mestre, at de fra April til August vilde kun arbeide 10 Timer, i de øvrige Maaneder kun 8 Timer om Dagen og have deres Arbeide betalt med 8 og 6 S. daglig; dette Exempel blev fulgt paa adskillige andre Steder; men Svendenes Planer strandede paa Mestrenes Standhaftighed. Derefter gjorde Hovedstadens samtlige Skomagersvende et lignende Forsøg, der havde et ligesaa slet Udfald. Bedre Held havde Vaskekonerne i Kensington, hvem det er lykket at tiltvinge sig en høiere Dagløn.